  Туспуктэм: vk.com (ЦИК Удмуртской Республики) Майя Бывальцева Удмуртиысь Быръёнъёсъя валтӥсь ӧрилэн 2022-2027 аръёслы огинэтэзлэн (состав) нырысетӥ кенешоназ ӧрилы тӧрое Светлана Пальчикез бырйизы. Со сярысь ӧрилэн «ВКонтакте» мерлыко вотэсысь нимлыко огиназ ивортӥзы. Тӧрлэн воштӥсез Вероника Лекомцева улоз, орилэн секретарез – Олег Пырегов. ВАТСАН Светлана Сергеевна Пальчик 1982-тӥ арын 2-тӥ толсуре Пензаын вордскиз. 2002-2003 аръёсы – Тамбовысь техникая кун университетлэн «Альма-матер» газетэзлэн корреспондентэз; 2003-тӥ арын – Тамбовысь техникая кун университетысь иворъёсты вӧлмытӥсь ёзэсъёсын ужанъя ёзэтысь корреспондент; 2003-тӥ арын – «Торгово-выставочный центр «Роствертол» акционер огазеяськонын рекламая менеджер; 2004-2005 аръёсы – «ВертолЭкспо» огазеяськонын рекламая менеджер; 2005-2014 аръёсы – Ростов улсовылысь Батайск карлэн администрацияз валтӥсь ӧнерчи – пресс-секретарь; 2017-тӥ арын – Ростов улосвылысь Быръёнъёсъя ӧриын калыкен кусып возёнъя ёзэтысь пресс-службалэн валтӥсь ӧнерчи; 2018-2019 аръёсы – «РОСДОРНИИ» федерал автоном ужъюртысь улосвылъёсын но мукет кунъёсын кусып возёнъя управленилэн кивалтӥсез (Москва); 2019-тӥ арын – Удмуртиысь тӧролэн пресс-секретарез – Удмуртиысь тӧролэн но кивалтэтлэн пресс-службазылэн кивалтӥсез, Удмуртиысь тӧролэн но кивалтэтлэн администрацизылэн кивалтӥсез; 2020-тӥ арын – Удмуртиысь тӧролэн но кивалтэтлэн администрацизылэн кивалтӥсезлэн воштӥсез – пресс-службалэн кивалтӥсез; 2022-тӥ арын инвожое Удмуртиысь Быръёнъёсъя валтӥсь ӧрилэн ёзчиез луиз. Тегъёс: Быръёнъёсъяӧри Удмуртия кивалтӥсьёс  